stanford-oval/wikipedia huggingface dataset:
Hentokarvalehti
Levinneisyys

Hentokarvalehti on levinnyt maapallolla huomattavasti pienemmälle alueelle kuin sukulaisensa karvalehti. Euroopassa sitä tavataan hajanaisella alueella Pyreneiltä Länsi-Venäjälle ja -Ukrainaan. Etelässä levinneisyysalue ulottuu Keski-Italiaan ja Pohjois-Kreikkaan, pohjoisessa Britteinsaarille, Tanskaan ja Ruotsin eteläosiin. Lajia tavataan myös muutamassa paikassa Pohjois-Afrikassa, Kaukasuksen alueella, sekä muutamin paikoin Keski-Aasiassa ja Etelä-Siperiassa.
Suomessa hentokarvalehti on erittäin harvinainen tulokaslaji, jota tavataan vain kolmesta paikasta Ahvenanmaalla ja Uudellamaalla. Ensimmäinen havainto Suomesta tehtiin Espoon Suomenojalta, jonne lajin arvellaan levinneen muuttolintujen mukana.
Kuten karvalehti, myös hentokarvalehti on ollut aikaisemmin yleinen lajia ainakin osassa Suomea. Ahvenanmaalla soista tehtyjen fossiililöytöjen perusteella lajia on kasvanut maakunnassa jääkauden jälkeen n. 8000–4500 vuotta sitten. Uudestaan laji löydettiin Ahvenanmaalta vuonna 2000 maakunnan eteläisimmästä osasta Långskäristä . Myös tämän esiintymän arvellaan tulleen muuttolintujen mukana Skandinavian eteläosista.
Elinympäristö

Hentokarvalehti viihtyy rehevissä mutta kirkkaissa vesistöissä, esimerkiksi järvissä, lammissa ja murtovesilahdissa.
Aiheesta muualla

Kasviatlas 2020: Hentokarvalehden levinneisyys Suomessa.
ITIS: Ceratophyllum submersum (englanniksi)
Hentokarvalehden lehtiä.
Hull

Hull on yleinen sukunimi ja monen kaupungin nimi:
Paikkoja

Kingston upon Hullia, Isossa-Britanniassa kutsutaan usein vain nimellä Hull
Hull (Québec), Kanadassa
Hull (Georgia)
Hull (Illinois)
Hull (Iowa)
Hull (Massachusetts)
Hull (Texas)
Hull (Länsi-Virginia)
Hull, Marathon County (Wisconsin)
Hull, Portage County (Wisconsin)
Henkilöitä

Albert Hull (1880–1966), yhdysvaltalainen fyysikko, elektroniputkien kehittäjä
Blair Hull (s. 1942), yhdysvaltalainen poliitikko ja liikemies
Bobby Hull (1939–2023), entinen kanadalainen jääkiekkoilija
Brett Hull (s. 1964), entinen kanadalainen jääkiekkoilija, Bobby Hullin poika
Charley Hull (s. 1996), englantilainen golfpelaaja
Clark L. Hull (1884–1942), yhdysvaltalainen psykologi
Cordell Hull (1871–1955), Yhdysvaltain ulkoministeri 1933–1944, Nobelin rauhanpalkinnon saaja
Dennis Hull (s. 1944), kanadalainen jääkiekkoilija
Isaac Hull (1773–1843), yhdysvaltalainen laivaston kommodori
Jane Dee Hull (1935–2020), yhdysvaltalainen republikaanipoliitikko ja Arizonan kuvernööri 1997–2003
Jody Hull (s. 1969), kanadalainen jääkiekkoilija ja valmentaja
John C. Hull, kanadalainen taloustieteen professori
Josephine Hull (1886–1957), yhdysvaltalainen teatteri- ja elokuvanäyttelijä
Lynda Hull (1954–1994), yhdysvaltalainen runoilija
Merlin Hull (1870–1953), yhdysvaltalainen kongressin edustaja
Rae Hull, kanadalainen journalisti
Robin Hull (s. 1974), suomalainen snookerpelaaja
William Hull (1753–1825), yhdysvaltalainen kenraali
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hull”, voi hakea sivunnimihaulla, laajalla sivunnimihaulla tai tekstihaulla.
Ulkopalsta

Ulkopalsta eli ulkotila eli takalikkotila oli maakirjaan omalla numerollaan ja maakirjaverollaan merkitty pieni itsenäinen tila, jolle ei kuitenkaan sen pienuuden vuoksi verollepanossa merkitty manttaalia. Maakirjan pito lopetettiin 1953. Jos ulkopalstalla ei asuttu, sitä viljeltiin tavallisesti toisessa lohkokunnassa sijaitsevan päätalon työvoimalla ja välineillä. Vaikka ulkopalsta sijaitsi toisen kylän rajojen sisällä, se luettiin isojaossa pääkylään kuuluvaksi tavallisena taloille kyläluvun mukaan jaettavana maana. Jos ulkopalstan rajoja ei ollut määritelty, sai tällainen tila isojaossa kylän tilusalasta saman verran kuin sen riidattomien rajojen sisälle oli kuulunut. Ulkopalsta sai myös lohkokunnassa mahdollisesti olevasta liikamaasta niin paljon metsää ja takamaata kuin sillä aiemmin ollut maakirjavero edellytti. Takamaa tarkoitti aikoinaan tilaan kuuluvaa melko pientä maa-aluetta toisessa kylässä. Yleisemmin ulkopalstaksi kutsutaan kaukana talosta sijaitsevaa tilusta.
Tuoksuruuta

| Tuoksuruuta |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Sapindales
Heimo::  Ruutakasvit Rutaceae
Suku::  Ruudat Ruta
Laji::  graveolens
Kaksiosainen nimi
 Ruta graveolens  L. 
Katso myös
   Tuoksuruuta Wikispeciesissä   Tuoksuruuta Commonsissa 
Infobox OKNimi-testi OK: 
Tuoksuruudan hedelmiä ja siemeniä
Tuoksuruuta (eli ruutakasvi, viiniruuta) (Ruta graveolens) on ruutakasveihin kuuluva Etelä-Euroopasta kotoisin oleva voimakkaan hajuinen pieni pensas. Sillä on liuskaiset, sinertävänvihreät lehdet ja pienet keltaiset kukat. Se kasvaa noin puolimetriseksi.
Tuoksuruutaa käytetään nykyisin lähinnä koristekasvina, mutta aiemmin sitä on käytetty sekä mausteyrttinä että lääkerohtona. Se on myrkyllistä ja saattaa aiheuttaa keskenmenoja. Sen sanotaan peittävän huonon viinin maun, ja Kreikassa sitä on käytetty myös grappan mausteena.
Kasvivärjäyksessä tuoksuruudan lehdistä saadaan keltaista ja vihreää väriä. Tuoksuruuta sisältää furokumariineihin kuuluvia psoraleeneja, kuten bergapteenia eli 5-metoksipsoraleenia (C12H8O4, CAS-numero 484-20-8) ja metoksaleenia eli 8-metoksipsoraleenia (C12H8O4, CAS-numero 298-81-7), jotka aiheuttavat iholle valoherkistymistä eli fytofotodermatiittia. Tuoksuruuta sisältää myös seuraavia yhdisteitä rutiini, kversetiini, rutamariini (C21H24O5, CAS-numero 14882-94-1) ja skimmianiini (C14H13NO4, CAS-numero 83-95-4).
Aiheesta muualla

Suomen Lajitietokeskus: Tuoksuruuta (Ruta graveolens)
Yrttitarha: Tuoksuruuta (Ruta graveolens)
Coloria.net: Värjäys, tuoksuruuta
Terveyskirjasto: Matti Hannuksela, Fytofotodermatiittia paratiisissa ?, 22.1.2009
United States Department of Agriculture (USDA): Ruta graveolens (englanniksi)
International Programme on Chemical Safety (IPCS), Inchem: Ruta graveolens (englanniksi)
Dr. Duke's Phytochemical and Ethnobotanical Databases: Ruta graveolens[vanhentunut linkki] (englanniksi)
Centre for Agriculture and Biosciences International (CABI): Ruta graveolens (common rue) (englanniksi)
Gernot Katzer's spice pages: Rue (Ruta graveolens) (englanniksi)
Ulkoparlamentarismi

Ulkoparlamentarismi tarkoittaa yhteiskunnallista vaikuttamista parlamentaarisen järjestelmän ulkopuolella. Ulkoparlamentariset liikkeet hylkäävät vaaleissa vaikuttamisen ja edistävät tavoitteitaan suoran toiminnan kautta.
USS Neosho (1863)

| USS Neosho |
| --- | --- |


Aluksen vaiheet
Rakentaja:  James B. Eads Union Iron Works, Carondelet, Montana
Kölinlasku:  kesä 1862
Laskettu vesille:  18. helmikuuta 1863
Palveluskäyttöön:  13. toukokuuta 1863
Tekniset tiedot
Uppouma:  523 t
Pituus:  54,86 m
Leveys:  13,72 m
Syväys:  1,37 m
Miehistöä:  100
Aseistus
Aseistus:  1 × Dahlgren SB 11" -tykkiä
USS Neosho oli Yhdysvaltain laivaston puurunkoinen yksitorninen Neosho-luokan jokimonitori. Aluksen suojana oli valurautapanssarointi.
Valmistus

Alus tilattiin James B. Eadsilta Union Iron Worksiltä Carondeletistä Montanasta, missä köli laskettiin kesällä 1862. Alus laskettiin vesille 18. helmikuuta 1863 ja otettiin palvelukseen 13. toukokuuta Cairossa Illinoisissa päällikkönään John C. Febiger. Alus valmistui 1. heinäkuuta.
Palvelus

Alus lähti 14. heinäkuuta Cairosta Vicksburgiin, jonne se saapui 6. elokuuta aloittaen Mississippijoen liikenteen suojaamisen konfederaation ratsupartioilta ja tykistöltä. Esimerkkinä konfederaation tykistö iski 8. joulukuuta 1863 liikuntakyvyttömään höyrylaivaan Henry Von Phuliin, jolloin Neosho ja USS Signal saapuivat suojaamaan alusta ja vaiensivat tykkitulella patterin.
Alus kuului 12. maaliskuuta - 22. toukokuuta 1864 amiraali Porterin Punaisenjoen retkikuntaan, joka epäonnistui perustamaan Pohjoisvaltioille tukikohdan Texasiin kuitenkin kykeni vetäytymään turvallisesti takaisin.
Alus poistettiin palveluksesta 23. heinäkuuta 1865 Mound Cityssä Illinoisissa, missä se siirrettiin reserviin. Alus nimettiin 15. kesäkuuta 1869 USS Vixeniksi ja edelleen 2. elokuuta USS Osceolaksi. Alus myytiin 17. elokuuta 1873 Mound Cityssä David Campbellille.
Hämeenlinnan linnalääni

Suomen alueen linnaläänit 1595-1634
Hämeen linnalääniä hallittiin Hämeen linnasta käsin.
Hämeenlinnan linnalääni oli yksi Suomen kahdeksasta keskiaikaisesta linnaläänistä. Linnaläänijako vakiintui 1300-luvun kuluessa, mutta sitä edelsivät niin sanotut sinettimaakunnat, joista Häme oli yksi. Ruotsi vakiinnutti valtansa Hämeessä 1200-luvun puolivälissä, ja omistuksen puolustamiseksi aloitettiin Hämeen linnan rakentaminen Vanajan vanhan kauppapaikan tuntumaan. Hämeen linnalääni muodostettiin uuden kruununlinnan hallinta-alueeksi.
Hämeen linnaläänin keskus sijaitsi vesi- ja maareittien risteysalueella, missä kohtasivat Vanajaveden Kokemäenjoelle johtava vesistö, Turusta Hämeen linnalle johtanut Hämeen härkätie, Hämeen linnalta Viipuriin johtanut Ylinen Viipurintie, Pirkkalaan kulkenut Nummitie ja Uudellemaalle johtanut Meritie. Linnalääni ulottui pitkälle sisämaahan, ja käsitti nykyisen Pirkanmaan eteläosan ja lähes koko nykyisen Keski-Suomen.
Tuupakka

Näkymä Vantaan Tuupakasta.
Tuupakka on Vantaan länsiosassa, Viinikkalan ja Ylästön kaupunginosien alueella sijaitseva asuinalue, teollisuusalue, Kehä III:n tieliittymä ja pikavuoropysäkki.
Alueella sijaitsee Vantaan kaupungin keskusvarikko. Vantaanjoen Vantaankosken mutka reunustaa Tuupakan aluetta luoteen, lännen ja lounaan puolelta.
Tuupakan liittymä Kehä III:lla on merkittävä kulkureitti Viinikkalan logistisille toimintayksiköille, jotka sijaitsevat Helsinki-Vantaan lentoaseman länsilaidalla.
Kehä III:lla sijaitsee Tuupakan pikavuoropysäkki, jonka kautta ajetaan lentoaseman, Hämeenlinnan ja Tampereen välisiä linja-autovuoroja.
Troll (elokuva)

| Troll |
| --- | --- |

Ohjaaja:  John Carl Buechler
Käsikirjoittaja:  Ed Naha
Tuottaja:  Albert Band
Säveltäjä:  Richard Band
Kuvaaja:  Romano Albani
Leikkaaja:  Lee Percy
Tuotantosuunnittelija:  Giovanni Natalucci
Lavastaja:  Gayle Simon
Valmistustiedot
Valmistusmaa:  Yhdysvallat
Levittäjä:  Empire International Pictures Netflix iTunes
Ensi-ilta:  1986
Kesto:  84 minuuttia
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Troll on vuonna 1986 julkaistu yhdysvaltalainen kauhukomedia.
Juoni

Pottereiden perhe on juuri muuttanut uuteen kotiin San Franciscoon. Talossa on perheen lisäksi myös peikko, joka nappaa perheen lapsen Wendyn ja naamioituu häneksi. Harry, yksi perheen lapsista, tapaa henkilön nimeltä Eunice, joka paljastuu noidaksi. Lisäksi paljastuu, että hahmo nimeltä Torok (Peikko) ja Eunice olivat ihastuneet toisiinsa. Torok on itse muuttunut peikoksi rangaistuksena rauhanrikoksesta. Niinpä perhe on suuressa vaarassa, sillä Torok janoaa kostoa perheelle tappamalla heidät.
Tuotanto

Elokuva kuvattiin 700 000 dollarin budjetilla Roomassa, Italiassa.
Vastaanotto

Elokuvan pienestä budjetista huolimatta elokuva sai sekä positiivisia että negatiivisia arvosteluja. Lisäksi se sai huomiota epävirallisesta jatko-osastaan Troll 2:sta.
Samankaltaisuutta

Elokuva sisältää samannimisiä hahmoja, jotka esiteltiin Harry Potterissa. J. K. Rowling on kuitenkin sanonut, että Harry Potter on yleinen nimi Englannissa.
Troll Scientists

Troll Scientists oli suomisaundi tyyppinen, psytrance-musiikkityyliin keskittynyt suomalainen duo, jonka muodostivat Staffan Ström ja Jani Inkeroinen. Nykyään Ström käyttää sitä taiteilijanimenään.
Historia

Suomalaisissa metsäbileissä tavattuaan Inkeroinen ja Ström päättivät perustaa yhtyeen tuottaakseen psytrance-tyylistä musiikkia, joka on saanut vaikutteita kaikesta, mistä he itse nauttivat. Duo tuotti alkuun lukuisia, kaikkien ladattavissa olevia internet-julkaisuja. Lokakuussa 2007 he julkaisivat debyyttialbuminsa Useless Science, joka sisältää kymmenen kappaletta. Kesällä 2008 duo kiinnitettiin Exogenic Records -levy-yhtiön listoille. Vuonna 2009 ilmestyi toinen albumi, Sir Eel, joka on ollut monien kriitikkojen mieleen.[lähde? ]
Vuonna 2012 Inkeroinen erosi duosta, mutta Ström jatkaa Troll Scientists -nimellä sooloartistina.[lähde? ] Syksyllä 2013 julkaistiin kolmas albumi the Synchronicities of Captain Clark. Levy on teemalevy Robert Anton Wilsonin ja William Borroughsin 23 enigmasta.selvennä
Diskografia > Albumit

| Nimi | Levy-yhtiö | Vuosi |
| --- | --- | --- |
| Useless Science | Space Boogie Productions | 2007 |
| Sir Eel | Exogenic Records | 2009 |
| The Synchronicities of Captain Clark | N/A | 2013 |
Diskografia > Singlet

| Nimi | Levy-yhtiö | Vuosi |
| --- | --- | --- |
| Ziko | Exogenic Records | 2009 |
Diskografia > Sekalaiset

| Nimi | Levy-yhtiö | Vuosi |
| --- | --- | --- |
| 23 | Exogenic Records | 2012 |
Aiheesta muualla

Troll Scientists Myspacessa (englanniksi)
Troll Scientists discogs.com sivustolla (englanniksi)
Huvitamme itsemme hengiltä

| Huvitamme itsemme hengiltä Julkinen keskustelu viihteen valtakaudella |
| --- | --- |
Kirjailija:  Neil Postman
Julkaistu:  1985
Ulkoasu:  sidottu
Suomennos
Suomentaja:  Ilkka Rekiaro
Kustantaja:  WSOY
Julkaistu:  1987
Ulkoasu:  sidottu
Sivumäärä:  180
ISBN:  951-0-14027-9
Löydä lisää kirjojaKirjallisuuden teemasivulta
Huvitamme itsemme hengiltä. Julkinen keskustelu viihteen valtakaudella (engl. Amusing Ourselves to Death. Public Discourse in the Age of Show Business) on Neil Postmanin vuonna 1985 ilmestynyt kirja.
Aiheesta muualla

Sarjakuvaversio kirjan ajatuksista. (englanniksi)
Tundrasara

| Tundrasara> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Sarakasvit Cyperaceae
Suku::  Sarat Carex
Laji::  holostoma
Kaksiosainen nimi
 Carex holostoma  Drejer 
Infobox OKNimi-testi OKIUCN-testi OK: 
Tundrasara (Carex holostoma) on sarakasvilaji. Laji kuuluu Euroopan unionin luontodirektiivin lajeihin ja on Suomessa rauhoitettu.
Tundrasara on läheistä sukua vuomasaralle (Carex adelostoma), karttusaralle (Carex buxbaumii) ja patukkasaralle (Carex hartmaniorum).
Ulkonäkö ja koko

Tundrasara kasvaa 10–20 cm korkeaksi. Kasvin juurakko on suikerteleva. Varren tyvitupet ovat viininpunaisia. Kellertävänvihreät, hyvin kapeat lehdet ovat vartta lyhyempiä. Alimman tähkän äimämäinen tukilehti on tavallisesti kukintoa lyhyempi ja sen tuppi on lyhyt ja tumma. Tiivis kukinto on kolme- tai neljätähkäinen. Tähkät ovat alle senttimetrin pituisia ja hyvin lyhytperäisiä. Hedekukat sijaitsevat latvatähkässä, emikukat alemmissa tähkissä. Latvatähkä on kuitenkin usein piilossa sitä pidempien emitähkien välissä. Tähkäsuomut ovat mustanruskeita ja pullakkoa lyhyempiä. Pullakot ovat noin kaksi millimetriä pitkiä ja luumunmuotoisia. Tundrasara kukkii heinäkuussa.
Levinneisyys

Euroopassa tundrasaraa tavataan ainoastaan Islannista, Pohjois-Norjasta, -Ruotsista ja -Suomesta sekä Venäjältä Kuolan niemimaalta. Lisäksi lajia tavataan satunnaisesti Itä-Siperiasta, Alaskasta, Pohjois-Kanadasta ja Grönlannista. Suomessa tundrasarasta tunnetaan runsaat 110 esiintymää kolmella erillisellä alueella: Kilpisjärven alueella Enontekiöllä, Utsjoella ja Urho Kekkosen kansallispuistossa Sodankylästä. Uusimmat löydöt lajista tehtiin vuonna 2010 Mallan luonnonpuistosta.
Elinympäristö

Suomessa tundrasaraa tavataan koivurajan yläpuolella kosteilla tunturiniityillä, ohutturpeisissa kalliosoistumissa sekä sulavesipurojen varsissa. Vaikka laji on Suomessa harvinainen, sen kasvupaikat ovat pääasiassa turvassa niiden syrjäisen sijainnin ja lajin huomaamattomuuden takia.
Aiheesta muualla

Suomen Lajitietokeskus: Tundrasara (Carex holostoma)
Kasviatlas 2022: Tundrasaran (Carex holostoma) levinneisyys Suomessa.
USS Nassau (LHA-4)

| USS Nassau |
| --- | --- |
 USS Nassau

Aluksen vaiheet
Rakentaja:  Ingalls Shipbuilding, Pascagoula, Mississippi
Kölinlasku:  13. elokuuta 1973
Laskettu vesille:  21. tammikuuta 1978
Palveluskäyttöön:  28. heinäkuuta 1979
Poistui palveluskäytöstä:  31. maaliskuuta 2011
Tekniset tiedot
Uppouma:  39 300 t (max)
Pituus:  254 m
Leveys:  32,5 m (runko) 40,3 m (lentokansi)
Syväys:  8 m
Nopeus:  24 solmua
Miehistöä:  82 upseeria ja 882 miehistönjäsentä 1900+ merijalkaväen sotilasta
Aseistus
Aseistus:  2 × 21 siilon RAM-laukaisualusta 2 x Phalanx CIWS 4 x 25 mm Mk 38 Bushmaster -pikatykkiä 5 x .50 konekivääriä 30 x helikopteria tai Harrier-rynnäkkökonetta
USS Nassau (runkonumero LHA-4) oli Yhdysvaltain laivaston Tarawa-luokan maihinnousualus.
Valmistus

Alus tilattiin Ingalls Shipbuildingilta West Bankistä Pascagoulasta Mississipistä, missä köli laskettiin 13. elokuuta 1973. Se laskettiin vesille 21. tammikuuta 1978 ja otettiin palvelukseen 28. heinäkuuta 1979.
Palvelus

Alus poistettiin palveluksesta 31. maaliskuuta 2011 Norfolkin laivastotukikohdassa ja ankkuroitiin Beaumontiin Texasiin reserviin sijoitettuna.
Tundramatiks

| Tundramatiks> Tiedot |
| --- | --- |
Toiminnassa:  2003–2015
Tyylilaji:  Folkpunk
Kotipaikka:   Helsinki, Suomi
Laulukieli:  suomi
Jäsenet:  Janne Masalin, laulu, kitara, haitari   Mikko Lohenoja, basso (2009–)  Ilkka Tolonen, rummut (2008–)  Erno Haukkala, pasuuna   Samppa Leino, tuuba   Jarkko Niemelä, trumpetti  
Entiset jäsenet:  Oskari Savisalo, basso (2003–2008)  Ilja Juutilainen, rummut (2003–2007)  Tatu Rönkkö, rummut (2008) 
Levy-yhtiö:  Exogenic Records, 2011–   Disco Blanco Recordings, 2006–2011  
Aiheesta muualla
www.tundramatiks.com
Infobox OKNimi-testi OK: 
Tundramatiks oli suomalainen folkpunk-yhtye. Tundramatiksin musiikkia luonnehdittiin slaavilaiseksi garageksi. Yhtye perustettiin vuonna 2003 ja sen esikoisalbumi Kyy pivossa julkaistiin vuonna 2006. Tundramatiks lopetti toimintansa jäähyväiskonserttiin 2. toukokuuta 2015.
Diskografia > Studioalbumit

Kyy pivossa (16.8.2006 - DBR 007)
Roinan rodeo (25.1.2012 - EXOA53)
Ajo (14.3.2014 Exogenic Music Group)
Diskografia > Singlet

En ennen / Mantra (3.6.2006 - DBR 006)
Roina rauhoittaa (17.10.2011 - EXOS123)
Yhdes astellaan (7.12.2011 - EXOS124)
Mä lähen himaan (2014)
Kaipaan (vier. Yona, 2014)
Ruusutarhassa (2014)
Diskografia > Musiikkivideot

Mantra (2006)
Yhdes astellaan (2012)
Kun minä kerran kuolen (2012)
Mykkä ainoa (2012)
Mä lähen himaan (2014)
Kaipaan (2014)
Vastavirtaan (2014)
Aiheesta muualla

Yhtyeen viralliset sivut (Arkistoitu – Internet Archive)
Tundramatiks Myspacessa (englanniksi)
Yhtyeen Facebook-sivu
USS Nautilus (SSN-571)

| USS Nautilus |
| --- | --- |
 USS Nautilus New Yorkin satamassa 25.8.1958
Aluksen vaiheet
Rakentaja:  General Dynamics Electric Boat, Groton, Connecticut
Kölinlasku:  14. kesäkuuta 1952
Laskettu vesille:  21. tammikuuta 1954
Palveluskäyttöön:  30. syyskuuta 1954
Poistui palveluskäytöstä:  3. maaliskuuta 1980
Loppuvaihe:  museoalus
Tekniset tiedot
Uppouma:  2 980 t 3 520 t (maksimi)
Pituus:  97,5 m
Leveys:  8,5 m
Syväys:  7,9 m
Koneteho:  STR-ydinreaktori 13 400 hv (10 MW)
Nopeus:  23 solmua (43 km/h)
Miehistöä:  13 upseeria ja 92 miehistönjäsentä
Aseistus
Aseistus:  6 x torpedoputkea
USS Nautilus (runkonumero SSN-571) oli Yhdysvaltain laivaston maailman ensimmäinen laivastopalvelukseen otettu ydinsukellusvene.
Valmistus

Alus tilattiin General Dynamics Electric Boat Divisionilta Grotonista Connecticutista, missä Yhdysvaltain presidentti Harry S. Truman laski kölin 14. kesäkuuta 1952. Se laskettiin vesille 21. tammikuuta 1954 kumminaan presidentti Dwight D. Eisenhowerin puoliso ja otettiin palvelukseen 30. syyskuuta 1954 ensimmäisenä päällikkönään Eugene P. Wilkinson.
Palvelus

Alus saavutti 3. elokuuta 1958 ensimmäisenä sukellusveneenä maantieteellisen pohjoisnavan. Se suoritti samalla 96 tunnissa 2 945 km pitkän maailman ensimmäisen sukelluksen pohjoisnapajäätikön ali.
Alus lähti 9. huhtikuuta 1979 Grotonista viimeiselle matkalleen Guantanamonlahden ja Cartagenan kautta Panaman kanavalle ja edelleen Mare Islandin laivastontelakalle Kaliforniaan, jonne se saapui 26. toukokuuta. Telakalla aloitettiin valmistelut aluksen poistamiseksi käytöstä. Se poistettiin käytöstä 30. maaliskuuta 1980.
Tunnustuksena pioneerityöstään ydinvoiman käyttämisestä sukellusveneissä Yhdysvaltain sisäministeri nimesi 20. toukokuuta 1982 aluksen kansallisesti merkittäväksi historialliseksi kohteeksi (engl. National Historic Landmark). Mare Islandin telakka museoi aluksen, jonka jälkeen se hinattiin Grotoniin. Se saapui 6. heinäkuuta 1985 määränpäähänsä, jossa se avattiin yleisölle 11. huhtikuuta 1986.
Aiheesta muualla

Wikimedia Commonsissa on kuvia tai muita tiedostoja aiheesta .
USS Nautilus SSN 571 virallinen kotisivu (englanniksi)
Historic Naval Ships Association - USS Nautilus (Arkistoitu – Internet Archive) (englanniksi)
USS Nautilus
Tony Ross (insinööri)

Tony Ross on brittiläinen Mercedeksen Formula 1 -tallin insinööri. Ross aloitti uransa Williamsilla vuonna 1997.
Kaudet 2002–2004 Ross toimi Williamsilla Juan Pablo Montoyan kisainsinöörinä ja seuraavalla kaudella Nick Heidfeldin. Kaudet 2006–2009 Ross toimi Nico Rosbergin kisainsinöörinä. Kaudeksi 2011 Ross siirtyi Rosbergin kisainsinööriksi Mercedekselle. Kaudella 2017 hän toimii Valtteri Bottaksen kisainsinöörinä.
Ura

| Kisainsinööri> Kaudet | Kisainsinööri> Kuljettaja | Kisainsinööri> Talli |
| --- | --- | --- |
| 2002–2004 |  Juan Pablo Montoya | Williams |
| 2005 |  Nick Heidfeld | Williams |
| 2006–2009, 2011–2016 |  Nico Rosberg | Williams, Mercedes |
| 2017 |  Valtteri Bottas | Mercedes |
Hydrogeografia

Hydrogeografia kuvaa merien ja sisävesien maan päällisiä ilmiöitä.
Merivirrat

Maapallon ympäri kiertää lämpimien ja kylmien merivirtojen muodostama verkosto. Merivirtojen käänteisiin vaikuttavat meriveden suolapitoisuus, merenpohjan muodot ja coriolis-ilmiö. Maapallon joidenkin alueiden hydrogeografiaan vaikuttavat voimakkaasti El niño- ja La Niña-ilmiöt, jotka samalla vaikuttavat merkittävästi joidenkin alueiden ilmastoon.
Sisävesien hydrogeografia

Sisävesistöjen valuma-alueilla, joista vesistöjen vedet kokoontuvat vesistöjen pääaltaisiin, hydrogeografiset tekijät ovat yhteydessä geohydrologisiin tekijöihin, kuten pohjaveteen. Vesistöjen valuma-alueiden kaikkiin osiin tulee vettä sateiden ja sulavan lumen myötä ja vettä poistuu haihtumisen ja virtaamien myötä. Jokien uomien hydrogeografiaan vaikuttaa merkittävästi eroosio, jonka vaikutuksesta muodostuu myös suistoja.
Herttoniemenranta

| Herttoniemenranta> Hertonäs strand |
| --- | --- |

 Kaupungin kartta, jossa Herttoniemenranta korostettuna.  Helsingin kaupunginosat
Kaupunki:  Helsinki
Suurpiiri:  Kaakkoinen suurpiiri
Kaupunginosa nro:  434
Pinta-ala:  0,99 km² 
Väkiluku:  9 414  (2020)
Väestötiheys:  9 271 as./km²
Osa-alueet:  on itse Herttoniemen osa-alue
Postinumero(t):  00810
Lähialueet:  Roihuvuori, Länsi-Herttoniemi, Herttoniemen yritysalue, Tammisalo, Kulosaari, Tullisaari, Yliskylä
Herttoniemenranta (ruots. Hertonäs strand) on Helsingin 43. kaupunginosaan eli Herttoniemeen kuuluva osa-alue, jossa asuu noin 9 000 ihmistä. Herttoniemenranta sijaitsee Herttoniemen eteläosassa entisen öljysataman paikalla. Se muutettiin asuinkäyttöön pääosin 1990-luvun lopussa ja 2000-luvun alussa. Työpaikkoja alueella oli vuoden 2010 lopussa 2 694. Herttoniemenrantaan kuuluvaksi luetaan myös vieressä sijaitseva Herttoniemen kartanon puistoalue. Sitä lukuun ottamatta alue on rakennettu tiiviisti ja kaupunkimaisesti: valtaosa alueen rakennuksista on matalia asuinkerrostaloja.